# Arends-Pragtspir

### Fra Wikipedia, den frie encyklopædi

Du har nye beskeder (forskel fra næstsidste redigering).

| Arends-Pragtspir | ?

Arends-Pragtspir findes i mange farver, her sorten Fanal.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Saxifragales (Stenbræk-ordenen)
Familie: | Saxifragaceae (Stenbræk-familien)
Slægt: | Astilbe (Pragtspir)
Art: | Astilbe x arendsii

Arends-Pragtspir er en staude med tæt, tueformet vækst. Blomsterstænglerne bliver betydeligt højere end løvtuen. Bladene er grundstillede med stive stilke. Bladpladen er dobbelt eller 3-dobbelt fjersnitdelt med fligede småblade. Oversiden er blankt mørkegrøn, mens undersiden er lidt lysere grøn. Blomsterne sidder i løse, kegleformede stande. De enkelte blomster kan være hvide, lyserøde, gammelrosa eller rødviolette - alt efter sorten. Frøene modner sjældent i Danmark.

## [redigér] Ikke-synlige træk

Rødderne er meget træagtige og kraftige. Alligevel tåler de ikke tørke.

## [redigér] Størrelse

1 x 1 m (100 x 5 cm/år).

## [redigér] Hjemsted

Da denne plante er en krydsning, har den intet hjemsted. Alle de mulige forældre-arter hører dog hjemme i monsunregnområdet i Kina, Korea og Japan, hvor de vokser i fugtige skove og langs vandløb. Man kan forvente, at krydsningen har bevaret træk, som egner sig under disse - våde - forhold.

## [redigér] Kilde

- Sten Porse: "Plantebeskrivelser", DCJ 2002 (CD-Rom).

Hentet fra "http://da.wikipedia.org../../../a/r/e/Arends-Pragtspir_5f08.html"

Kategorier: Taksonomisk beskrevet | Stauder | Rosa blomster | Blomster i maj/juni

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg